Tartu linnavolikogu

**Tartu linnavolikogu** on 49-liikmeline esindusorgan, mille ülesanne on Tartu linna elu korraldamine vastavasisuliste otsuste vastuvõtmise teel. Otsuste täideviimine on delegeeritud Tartu linnavalitsusele.

Linnavolikogu liikmed valitakse iga nelja aasta tagant oktoobri kolmandal pühapäeval toimuvatel kohalike omavalitsuste volikogude valimistel. Volikogu liikmed on omavalitsuse pädevusse kuuluvate küsimuste otsustamisel sõltumatud ja juhinduvad oma tegevuses seadustest, linna õigusaktidest ning linnaelanike huvidest ja vajadustest. Volikogu ainupädevuses on muuhulgas linna arengukava, eelarvestrateegia ja linnaeelarve vastuvõtmine ja muutmine, kohalike maksude kehtestamine, toetuste andmise ja teenuste osutamise kordade kehtestamine, laenude võtmine ja paljud teised küsimused.

Linnavolikogu liikmete arvu määrab eelmine volikogu koosseis, Tartu-suuruses linnas peab volikogus olema vähemalt 31 liiget. Alates 1989. aastal toimunud valimistest on Tartu volikogu olnud 49-liikmeline. Tartu volikogu töökorraldus on määratletud "Kohaliku omavalitsuse korralduse seaduse" ja Tartu linna põhimäärusega. Pärast haldusreformi on 1. novembrist 2017 alates Tartu linna osa ka Tähtvere vald.

## Koosseisud
Igas koosseisus on liikmeskond esimehega, eestseisus, komisjonid ja fraktsioonid.

Tartu linnavolikogul on pärast Eesti iseseisvuse taastamist olnud kümme koosseisu:
* Tartu linnavolikogu I koosseis (kuni 17. oktoobrini 1993) – esimees Aino-Eevi Lukas
* Tartu linnavolikogu II koosseis (17. oktoober 1993 – 20. oktoober 1996) – esimees Ants Veetõusme (Tuleviku Eesti Erakond)
* Tartu linnavolikogu III koosseis (20. oktoober 1996 – 17. oktoober 1999) – esimees Väino Kull (Koonderakond)
* Tartu linnavolikogu IV koosseis (17. oktoober 1999 – 30. oktoober 2002) – esimees Peeter Tulviste (Res Publica) ja Aadu Must (Keskerakond)
* Tartu linnavolikogu V koosseis (30. oktoober 2002 – 31. oktoober 2005) – esimees Aadu Must
* Tartu linnavolikogu VI koosseis (1. november 2005 – 27. oktoober 2009) – esimehed Aadu Must ja Olev Raju (Keskerakond)
* Tartu linnavolikogu VII koosseis (27. oktoober 2009 – 29. oktoober 2013) – esimehed Aadu Must, Vladimir Šokman (Keskerakond) ja Mihhail Lotman (Isamaa ja Res Publica Liit)
* Tartu linnavolikogu VIII koosseis (29. oktoober 2013 – 31. oktoober 2017) – esimehed Aadu Must ja Vladimir Šokman (Keskerakond)
* Tartu linnavolikogu IX koosseis (1. november 2017 – oktoober 2021) – esimehed Aadu Must (Keskerakond) ja Ene Ergma (Reformierakond)
* Tartu linnavolikogu X koosseis (alates oktoobrist 2021) – esimehed Lemmit Kaplinski (Sotsiaaldemokraatlik Erakond), Tõnis Lukas (Isamaa) ja Kaspar Kokk (Isamaa).

### X koosseis
2021. aasta kohalike valimiste tulemustena sai Reformierakond 19, EKRE ja Eesti 200 kumbki 8, Isamaa ja Sotsiaaldemokraatlik Erakond kumbki 5 ja Keskerakond 4 mandaati. Kokku anti valimistel Tartu linnas 40 381 häält ning 5% künnis oli 2019 häält. Reformierakonna, SDE ja Isamaa sõlmitud koalitsioonilepingu järgi sai Tartu linnavolikogu esimeheks Tõnis Lukas (Isamaa). Reformierakond sai volikogu aseesimehe positsiooni ning arengu- ja planeerimiskomisjoni, majanduskomisjoni, rahanduskomisjoni ja kultuurikomisjoni esimeeste positsioonid. Sotsiaaldemokraatlik Erakond sai volikogus sotsiaalkomisjoni ja keskkonnakomisjoni esimehe ning Isamaa hariduskomisjoni esimehe kohad.

## Endiste seadusandlike volikogude struktuur

### 1989. aasta Tartu Linnavolikogu I koosseis

10. detsembril 1989 valiti Tartu Linnavolikogu esimene koosseis. 15. detsembril 1989 tuli kokku Tartu linnavolikogu esimene pärast teist maailmasõda demokraatlikult valitud koosseis.

### [[1993. aasta kohaliku omavalitsuse volikogude valimised|1993. aasta Tartu Linnavolikogu II koosseis]]

### [[1996. aasta kohaliku omavalitsuse volikogude valimised|1996. aasta Tartu Linnavolikogu III koosseis]]

### [[1999. aasta kohaliku omavalitsuse volikogude valimised|1999. aasta Tartu Linnavolikogu IV koosseis]]

### [[2002. aasta kohaliku omavalitsuse volikogude valimised|2002. aasta Tartu Linnavolikogu V koosseis]]

### [[2005. aasta kohaliku omavalitsuse volikogude valimised|2005. aasta Tartu Linnavolikogu VI koosseis]]

### [[2009. aasta kohaliku omavalitsuse volikogude valimised|2009. aasta Tartu Linnavolikogu VII koosseis]]

### [[2013. aasta kohaliku omavalitsuse volikogude valimised|2013. aasta Tartu Linnavolikogu VIII koosseis]]

### [[2017. aasta kohaliku omavalitsuse volikogude valimised|2017. aasta Tartu Linnavolikogu IX koosseis]]

### [[2021. aasta kohaliku omavalitsuse volikogude valimised|2021. aasta Tartu Linnavolikogu X koosseis]]

### [[2025. aasta kohaliku omavalitsuse volikogude valimised|2025. aasta Tartu Linnavolikogu XI koosseis]]

### Komisjonid
17. novembril 2005 otsustas Tartu linnavolikogu 6. koosseis moodustada üheksa alatist komisjoni:
* Arengu- ja planeerimiskomisjon
* Hariduskomisjon
* Kultuurikomisjon
* Linnamajanduskomisjon
* Linnavarakomisjon
* Rahanduskomisjon
* Revisjonikomisjon
* Sotsiaalkomisjon
* Õigus- ja korrakaitsekomisjon

### Koalitsioonid Tartu Linnavolikogus läbi aegade
* 1996-1999 Isamaaliit + Mõõdukad + valimisliit Tartu 2000
* 1999-2001 Reformierakond + Isamaaliit
* 2001-2002 Reformierakond + Keskerakond + valimisliit Tartu 2000+
* 2002-2005 Reformierakond + Keskerakond
* 2005-2009 Reformierakond + Keskerakond + Rahvaliit
* 2009-2011 Reformierakond + Keskerakond + Rahvaliit
* 2011-2013 Reformierakond + Isamaa ja Res Publica Liit
* 2013-2017 Reformierakond + Keskerakond + Sotsiaaldemokraatlik Erakond
* 2017-2020 Reformierakond + Keskerakond + Tartu Eest
* 2020-2025 Reformierakond + Sotsiaaldemokraatlik Erakond
* Alates 2025. aastast Reformierakond + Isamaa

## Vaata ka
* Tartu linnavalitsus
* Tartu linnavolinike loend

## Viited


## Välislingid
* Tartu linnavolikogu